12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

ผู้สอบบัญชีสำหรับงบการเงินของบริษัทประจำปีสิ้นสุดวันที่ 31 ธันวาคม 2545 ได้แก่ นายบุญเลื่อม
เหลืองนาคทองดีผู้สอบบัญชีรับอนุญาตเลขที่ 2707 และสำหรับปีสิ้นสุดวันที่ 31 ธันวาคม 2546 –
2547 ได้แก่ นางสุวิมล กฤตยาเกียรณ์ ผู้สอบบบัญชีรับอนุญาตเลขที่ 2892 สำนักงานสอบบัญชี ดี ไอ
เอ โดยรายงานการตรวจสอบของผู้สอบบัญชีสำหรับระยะเวลา 3
ปีที่ผ่านมาได้ให้ความเห็นแบบไม่มีเงื่อนไขว่างบการเงินของบริษัทแสดงฐานะทางการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.1.2 ตารางงบการเงิน (เอกสารแนบ 3)

[]

12.2 คำอธิบายและการวิเคราะห์ผลการดำเนินงานและฐานะการเงิน

การดำเนินงานและฐานะการเงิน

ภาพรวมของผลการดำเนินงานที่ผ่านมา

ในช่วงตั้งแต่ปี 2545 ถึง 2547 บริษัทมีรายได้รวมเท่ากับ 562 ล้านบาท 484 ล้านบาทและ 994
ล้านบาท ตามลำดับ โดยส่วนใหญ่เป็นรายได้จากการรับจ้าง หรือคิดเป็นสัดส่วนร้อยละ 92 ร้อยละ
97 และร้อยละ 98 ตามลำดับ ทั้งนี้หากพิจารณาโครงสร้างรายได้จากการรับจ้าง
ซึ่งส่วนใหญ่เป็นงานเสาเข็มเจาะและงานกำแพงกันดิน และงานก่อสร้างโครงสร้าง
พบว่ารายได้จากงานประเภทเสาเข็มเจาะและงานกำแพงกันดินมีสัดส่วนประมาณร้อยละ 42 ร้อยละ
67 และร้อยละ 73 ตามลำดับ
นอกจากนี้ภาวะเศรษฐกิจที่เริ่มฟื้นตัวเป็นอย่างมากในช่วงครึ่งหลังของปี 2546
และปริมาณงานก่อสร้างขนาดใหญ่ในตลาดที่สูงขึ้น
ประกอบกับภาวะการแข่งขันระหว่างผู้ประกอบการที่ลดลง
ส่งผลให้กลุ่มบริษัทสามารถรับงานเสาเข็มเจาะขนาดใหญ่ได้มากขึ้นและมีอำนาจในการกำหนดราคาที่ดีกว่า
ปัจจัยดังกล่าวจึงเป็นสาเหตุหลักที่ทำให้ผลการดำเนินงานของกลุ่มบริษัทในปี 2546
ดีขึ้นอย่างมีนัยสำคัญ โดยพิจารณาได้จากกำไรขั้นต้นในปี 2545 ที่ค่อนข้างต่ำ หรือมีมูลค่าเพียง 30
ล้านบาทเท่านั้น แต่ต่อมาในปี 2546 และ 2547 ได้เพิ่มขึ้นเป็น 79 ล้านบาทและ 163 ล้านบาท
หรือคิดเป็นอัตรากำไรขั้นต้นในปี 2545 เท่ากับร้อยละ 6 และในปี 2546 – 2547 เท่ากับร้อยละ
17

สำหรับกำไรสุทธิ กลุ่มบริษัทมีกำไรสุทธิเท่ากับ 33 ล้านบาท 35 ล้านบาทและ 81 ล้านบาท
หรือคิดเป็นอัตรากำไรสุทธิเท่ากับ 6 7 และ 8 ตามลำดับ
กลุ่มบริษัทมุ่งเน้นที่จะให้ความสำคัญกับงานเสาเข็มเจาะขนาดใหญ่และงานกำแพงกันดิน
และคาดว่าจะเป็นรายได้หลักของบริษัทในอนาคตและสร้างผลตอบแทนที่ดีกว่าการรับงานก่อสร้างโครงสร้าง

1.  การวิเคราะห์ผลการดำเนินงาน

(ก) รายได้

รายได้ของกลุ่มบริษัทประกอบด้วยรายได้จากการรับจ้าง ได้แก่ รายได้ค่าบริการเสาเข็มเจาะ
รายได้งานกำแพงดิน รายได้ค่าก่อสร้างงานโครงสร้าง รายได้บริการทดสอบเสาเข็ม
รายได้ค่าบริการอื่นๆ และรายได้อื่นนอกเหนือจากการดำเนินงาน เช่น กำไรจากการขายเงินลงทุน
กำไรจากการจำหน่ายทรัพย์สิน และค่าเผื่อหนี้สงสัยจะสูญกลับรายการ

ปี 2545 กลุ่มบริษัทมีรายได้รวมเท่ากับ 562 ล้านบาท ประกอบด้วยรายได้จากการรับจ้างจำนวน
519 ล้านบาท และรายได้อื่นอีก 42 ล้านบาท หรือคิดเป็นสัดส่วนร้อยละ 92 และร้อยละ 8
ของรายได้รวม ตามลำดับ
เนื่องจากบริษัทมีการรับรู้รายได้จากการรับเหมาก่อสร้างงานโครงสร้างขนาดใหญ่
นอกจากนี้กลุ่มบริษัทมีรายได้จากการจำหน่ายเครื่องจักร ค่าเผื่อหนี้สงสัยจะสูญกลับรายการ
(เป็นรายได้จากการรับชำระหนี้จากลูกหนี้ที่ได้บันทึกบัญชีเป็นหนี้สูญไปแล้ว) และรายได้อื่นๆ
เป็นจำนวน 42 ล้านบาท ร้อยละ 8 ของรายได้รวม

ปี 2546 กลุ่มบริษัทมีรายได้รวมเท่ากับ 484 ล้านบาท
ประกอบด้วยรายได้จากการรับจ้างเป็นจำนวน 467 ล้านบาท และรายได้อื่นอีกเป็นจำนวน 17
ล้านบาท หรือคิดเป็นสัดส่วนร้อยละ 97 และร้อยละ 3 ของรายได้รวม ตามลำดับ
สาเหตุที่รายได้จากการรับจ้างลดลงประมาณร้อยละ 10 เมื่อเทียบจากของปี 2545
เนื่องจากรายได้จากการรับเหมาก่อสร้างงานโครงสร้างลดลงเหลือเท่ากับ 133 ล้านบาท
หรือคิดเป็นสัดส่วนร้อยละ 27 ของรายได้รวม
ในขณะที่รายได้จากค่าบริการเสาเข็มเจาะและกำแพงกันดินเพิ่มขึ้นเป็น 324 ล้านบาท
หรือคิดเป็นสัดส่วนร้อยละ 67 ของรายได้รวม
ประกอบกับภาวะอุตสาหกรรมก่อสร้างฟื้นตัวอย่างเต็มที่ในช่วงครึ่งปีหลัง
โดยเฉพาะโครงการก่อสร้างขนาดใหญ่
ทำให้บริษัทสามารถรับงานเสาเข็มเจาะขนาดใหญ่เข้ามาได้อย่างต่อเนื่องตลอดครึ่งปีหลัง
ซึ่งงานดังกล่าวจะมีผู้ประกอบการน้อยรายและระดับการแข่งขันไม่สูงมากนัก
กลุ่มบริษัทมีอำนาจในการกำหนดราคามากขึ้น
ส่งผลให้กลุ่มบริษัทดำเนินการลดปริมาณงานก่อสร้างโครงสร้าง
ในขณะเดียวกันได้เพิ่มสัดส่วนของปริมาณงานเสาเข็มเจาะซึ่งมีอัตราการทำกำไรที่ดีกว่าให้มากขึ้นแทน

สำหรับปี 2547 บริษัทมีรายได้รวมทั้งสิ้น 994 ล้านบาท ประกอบด้วยรายได้จากการรับจ้างจำนวน
979 ล้านบาท และรายได้อื่นอีก 15 ล้านบาท หรือคิดเป็นสัดส่วนร้อยละ 98 และร้อยละ 2
ของรายได้รวม ตามลำดับ สาเหตุที่รายได้จากการรับจ้างเพิ่มขึ้นประมาณร้อยละ 110
เมื่อเทียบจากปี 2546 เนื่องจากการรับงานในปี 2547
เป็นการรับงานรวมค่าวัสดุและค่าแรงเพิ่มขึ้นเป็นร้อยละ 80 ของรายได้จากการรับจ้าง ในปี 2547
คิดเป็นร้อยละ 75 ของรายได้จากการรับจ้าง
รายได้จากการรับจ้างของกลุ่มบริษัทส่วนใหญ่เป็นรายได้งานเสาเข็มเจาะและรายได้งานกำแพงดินเท่ากับ
828 ล้านบาท หรือคิดเป็นสัดส่วนร้อยละ 83 ของรายได้รวม
นอกจากนี้ยังมีรายได้งานโครงสร้างและงานฐานรากเท่ากับ 42 ล้านบาท และ98
ล้านบาทหรือคิดเป็นสัดส่วนร้อยละ 4 และ 10 ของรายได้รวม

(ข) ต้นทุนและค่าใช้จ่าย

ต้นทุนงานรับจ้าง 

ต้นทุนงานรับจ้างประกอบด้วย ค่าวัสดุที่ใช้ในการก่อสร้าง ค่าจ้างแรงงาน ค่าเชื้อเพลิง
ค่าเสื่อมราคา และค่าใช้จ่ายในการผลิตอื่นๆ

ปี 2546 กลุ่มบริษัทมีต้นทุนงานรับจ้างจำนวน 388 ล้านบาท หรือคิดเป็นอัตราร้อยละ 80
สาเหตุที่ต้นทุนงานรับจ้างต่ำเนื่องจากบริษัทมีรายได้จากค่าบริการเสาเข็มเจาะเพิ่มขึ้น
ในขณะที่รายได้ค่าก่อสร้างงานด้านโครงสร้างลดลง
โดยธุรกิจก่อสร้างด้านโครงสร้างเป็นธุรกิจที่มีสัดส่วนต้นทุนต่อรายได้สูงกว่าธุรกิจด้านเสาเข็มและกำแพงดิน

สำหรับปี 2547 กลุ่มบริษัทมีต้นทุนงานรับจ้างจำนวน 816 ล้านบาท หรือคิดเป็นสัดส่วนร้อยละ 82
ของรายได้จากการรับจ้าง ซึ่งเมื่อเทียบกับปี 2546
กลุ่มบริษัทมีต้นทุนงานรับจ้างเพิ่มขึ้นประมาณร้อยละ 110
สาเหตุจากเหตุผลดังกล่าวในรายได้จากการรับจ้าง

ค่าใช้จ่ายในการบริหารและอื่น ๆ

ปี 2545 – 2546 กลุ่มบริษัทมีค่าใช้จ่ายในการบริหารและอื่นๆเท่ากับ 31 ล้านบาทและ 40
ล้านบาท หรือคิดเป็นสัดส่วน ร้อยละ 5 และร้อยละ 8 ของรายได้รวม ตามลำดับ
สำหรับสาเหตุที่ค่าใช้จ่ายในการบริหารและอื่นๆของปี 2546 เพิ่มขึ้นจากปี 2545
เนื่องจากมีการปรับฐานเงินเดือนพนักงานในอัตราเฉลี่ยร้อยละ 13 ประกอบกับ
มีค่าตัดจำหน่ายหนี้สูญที่มีจำนวนเพิ่มขึ้น เท่ากับ 10 ล้านบาท

สำหรับปี 2547 กลุ่มบริษัทมีค่าใช้จ่ายในการบริหารและอื่นๆเท่ากับ 65 ล้านบาท
หรือคิดเป็นสัดส่วนร้อยละ 7 ของรายได้รวม ซึ่งเป็นสัดส่วนที่ลดลงเมื่อเทียบกับปีที่ผ่านมา
เนื่องจากกลุ่มบริษัทมีรายได้จากการรับจ้างที่มีมูลค่าเพิ่มสูงขึ้นในขณะที่ค่าใช้จ่ายในการบริหารและอื่น
ๆ ค่อนข้างคงที่

(ค) กำไรขั้นต้นและกำไรสุทธิ

ในปี 2545 กลุ่มบริษัทมีกำไรขั้นต้นเท่ากับ 30 ล้านบาท หรือคิดเป็นอัตราร้อยละ 6
ของรายได้จากการรับจ้าง สาเหตุที่ในปีนี้มีอัตรากำไรขั้นต้นค่อนข้างต่ำ
เนื่องจากกลุ่มบริษัทมีงานด้านโครงสร้างซึ่งมีกำไรขั้นต้นต่ำกว่างานเสาเข็มเจาะ
นอกจากนี้สภาวะเศรษฐกิจที่ยังไม่ฟื้นตัวส่งผลให้ปริมาณงานก่อสร้างในตลาดน้อยลง

สำหรับปี 2546 และ 2547 กลุ่มบริษัทมีกำไรขั้นต้นเท่ากับ 79 ล้านบาท และ 163 ล้านบาท
หรือคิดเป็นอัตรากำไรขั้นต้นเท่ากับร้อยละ 17 ทั้ง 2 ปี และมีกำไรจากการดำเนินงานเท่ากับ 38
ล้านบาท และ 109 ล้านบาทหรือคิดเป็นอัตรากำไรสุทธิเท่ากับร้อยละ 7 และ 8 ตามลำดับ
ทั้งนี้บริษัทมีอัตรากำไรสุทธิเพิ่มขึ้นนั้น เนื่องจากรายได้จากการรับจ้างค่อนข้างสูงในปี 2547
ในขณะที่ค่าใช้จ่ายบริหารและอื่น ๆ คงที่

(ง) ผลตอบแทนผู้ถือหุ้น

ณ สิ้นปี 2545 กลุ่มบริษัทมีอัตราผลตอบแทนผู้ถือหุ้น เท่ากับร้อยละ 32
และกลุ่มบริษัทเริ่มมีกำไรสะสมตั้งแต่ปี 2546 โดยในปี 2547
กลุ่มบริษัทมีกำไรสุทธิเพิ่มขึ้นจำนวนมากและส่วนของผู้ถือหุ้นก็เพิ่มขึ้นด้วยเนื่องจากมีการเพิ่มทุนในไตรมาสที่
3 ทำให้อัตราผลตอบแทนใกล้เคียงกับ 2 ปีที่ผ่านมา เท่ากับร้อยละ 26

2.  การวิเคราะห์ฐานะทางการเงิน

ตารางสรุปสินทรัพย์รวมและหนี้สินของกลุ่มบริษัท

+-------------------+-------+-------+--------+-------+-------+------+
| รายการ            | ณ สิ้นปี |       | ณ สิ้นปี  |       | ณ สิ้นปี |      |
|                   | 2545  |       | 2546   |       | 2547  |      |
+===================+=======+=======+========+=======+=======+======+
|                   | ล     | %     | ล้านบาท | %     | ล     | %    |
|                   | ้านบาท |       |        |       | ้านบาท |      |
+-------------------+-------+-------+--------+-------+-------+------+
| สินทรัพย์รวม         | 3     | 100.0 | 402.28 | 1     | 6     | 10   |
|                   | 91.71 |       |        | 00.00 | 92.73 | 0.00 |
+-------------------+-------+-------+--------+-------+-------+------+
| หนี้สินรวม           | 2     | 69.76 | 248.36 | 61.74 | 2     | 3    |
|                   | 73.24 |       |        |       | 24.14 | 2.36 |
+-------------------+-------+-------+--------+-------+-------+------+
| ส่วนของผู้ถือหุ้น       | 1     | 30.24 | 153.93 | 38.26 | 4     | 6    |
|                   | 18.47 |       |        |       | 68.59 | 7.64 |
+-------------------+-------+-------+--------+-------+-------+------+
| เงินกู้รวม           | 1     | 38.31 | 157.93 | 39.26 | 35.12 | 5.07 |
|                   | 50.05 |       |        |       |       |      |
+-------------------+-------+-------+--------+-------+-------+------+
| -   เงินกู้ระยะสั้น    | 1     | 35.55 | 146.05 | 36.31 | 34.90 | 5.04 |
|                   | 39.24 |       |        |       |       |      |
+-------------------+-------+-------+--------+-------+-------+------+
| -   เงินกู้ระยะยาว   | 10.81 | 2.76  | 11.87  | 2.95  | 0.22  | 0.03 |
+-------------------+-------+-------+--------+-------+-------+------+

สินทรัพย์

ณ สิ้นปี 2545 – 2547 กลุ่มบริษัทมีสินทรัพย์รวมเท่ากับ 392 ล้านบาท 402 ล้านบาทและ 693
ล้านบาท ซึ่งส่วนใหญ่สินทรัพย์รวมจะประกอบด้วยลูกหนี้การค้า และสินทรัพย์ถาวรอันได้แก่ ที่ดิน
อาคาร และเครื่องจักรที่ใช้ในการดำเนินธุรกิจ
ทั้งนี้สาเหตุหลักที่บริษัทมีลูกหนี้การค้าเพิ่มขึ้นสูงนั้นเป็นผลจากการเพิ่มขึ้นของรายได้จากการรับจ้างซึ่งแปรผันไปตามภาวะเศรษฐกิจที่มีแนวโน้มดีขึ้นมาโดยตลอดตั้งแต่ปี
2545

อย่างไรก็ตาม ณ สิ้นปี 2545 – 2547 พบว่าบริษัทมีระยะเวลาการเก็บหนี้เฉลี่ย 68 - 95 วัน
เนื่องจากยอดของลูกหนี้ที่ปรากฏในงบการเงินได้รวมยอดเงินที่บริษัทต้องตั้งค้างไว้เป็นเวลาระยะหนึ่ง
กล่าวคือ ตามระยะเวลาของการค้ำประกันผลงานแต่ละโครงการ ซึ่งมีระยะเวลาเฉลี่ยโครงการละ
6 เดือน ถึง 1 ปี หรืออาจจะ 2 ปี สำหรับในบางโครงการ
ประกอบกับบางส่วนเป็นยอดลูกหนี้คงค้างยาวนานกว่า 12 เดือน และอยู่ในระหว่างการฟ้องร้อง
ซึ่งเป็นผลมาจากโครงการที่เกิดขึ้นช่วงวิกฤติในปี 2540
และกลุ่มบริษัทได้มีข้อสรุปในการประนอมหนี้โดยใช้วิธีการเจรจานอกรอบกับลูกหนี้แต่ละราย
โดยกลุ่มบริษัทได้ทำการตั้งค่าเผื่อหนี้สงสัยจะสูญ ณ สิ้นปี 2545 ค่อนข้างสูง เท่ากับ 88 ล้านบาท
เหตุผลดังกล่าวทำให้การคำนวณระยะเวลาการรับชำระหนี้มีระยะเวลาที่ยาวนานกว่าสภาพตามความเป็นจริง
ดังนั้นจึงไม่นำยอดการค้ำประกันผลงานมาพิจารณาด้วย ทำให้คุณภาพของลูกหนี้มีแนวโน้มดีขึ้น โดย ณ
สิ้นปี 2546 ส่วนใหญ่เป็นยอดลูกหนี้ที่ยังไม่ถึงกำหนดชำระ ส่วนในปี 2547
ส่วนใหญ่เป็นลูกหนี้ที่ค้างชำระน้อยกว่า 3 เดือน
ทั้งนี้บริษัทได้ตั้งสำรองค่าเผื่อหนี้สงสัยจะสูญอย่างต่อเนื่อง โดยสิ้นสุดปี 2547
บริษัทตั้งสำรองฯไปแล้วเป็นจำนวนเงินประมาณ 29 ล้านบาท หรือคิดเป็นสัดส่วนร้อยละ 85
ของยอดลูกหนี้ที่ค้างชำระนานกว่า 6 เดือน

ตลอด 3 ปี ที่ผ่านมา กลุ่มบริษัทมีนโยบายในการบริหารตั้งค่าเผื่อหนี้สงสัยจะสูญและการตัดหนี้สูญ
จากประสบการณ์การเรียกเก็บหนี้ในอดีตควบคู่กับการวิเคราะห์ฐานะการเงินของลูกหนี้แต่ละราย
โดยการพิจารณาตั้งสำรองหนี้สูญในอดีตจะพิจารณา ณ วันสิ้นปีเพียงครั้งเดียว
ในอนาคตกลุ่มบริษัทมีนโยบายที่จะพิจารณาการตั้งสำรองหนี้สูญทุกๆไตรมาส และเป็นแต่ละรายไป
โดยอัตราที่จะใช้ตั้งสำรองฯ คือร้อยละ 10 - 20 ของลูกหนี้ที่ค้างชำระนานกว่า 6 เดือน
และร้อยละ 50 ของลูกหนี้ที่ค้างชำระนานกว่า 12 เดือน
สำหรับลูกหนี้ที่อยู่ระหว่างการฟ้องร้องคดีและคาดว่าไม่สามารถชำระหนี้ได้นั้น
กลุ่มบริษัทจะทำการตัดเป็นรายการหนี้สูญ ทั้งนี้ บริษัทได้ทำการตัดหนี้สูญ ณ สิ้นปี 2545 - 2547
เท่ากับ 7.66 ล้านบาทและ 40,041 บาท และ 947,038 บาท

ลูกหนี้การค้าของกลุ่มบริษัทสามารถจำแนกตามอายุหนี้ค้างชำระได้ดังนี้

  ----------------------------- ------------- ------------- --------------
  (หน่วย: ล้านบาท)                ณ สิ้นปี 2545    ณ สิ้นปี 2546    ณ สิ้นปี 2547

  ลูกหนี้ที่ยังไม่ครบกำหนดชำระ         74.70         63.49         40.43

  น้อยกว่า 3 เดือน                 18.68         7.36          94.83

  3 เดือน ถึง 6 เดือน              0.00          9.52          3.45

  มากกว่า 6 เดือน ถึง 12 เดือน      6.10          0.00          0.29

  มากกว่า 12 เดือน ขึ้นไป           97.61         31.21         28.69

  รวม                           197.09        111.58        167.92

  หัก: ค่าเผื่อหนี้สงสัยจะสูญ           87.62         26.75         25.92

  ลูกหนี้การค้า - สุทธิ               109.47        84.83         141.99

  ลูกหนี้ที่ยังไม่ได้เรียกชำระ           30.45         18.43         119.03
  ----------------------------- ------------- ------------- --------------

ณ สิ้นปี 2545 – 2547 กลุ่มบริษัทมีมูลค่าของสินทรัพย์ถาวรสุทธิ เท่ากับ 93 ล้านบาท 179
ล้านบาท และ 247 ล้านบาท ตามลำดับ
ทั้งนี้สาเหตุหลักที่บริษัทมีมูลค่าของสินทรัพย์ดังกล่าวเพิ่มขึ้นอย่างต่อเนื่องนั้นมากจากการซื้อเครื่องจักรเพื่อรองรับงานใหม่ที่เพิ่มขึ้นและทดแทนเครื่องจักรเดิมเพื่อปรับปรุงประสิทธิภาพในการทำงาน

สภาพคล่อง

ในปี 2545 กระแสเงินสดใช้ไปในกิจกรรมดำเนินงานของกลุ่มบริษัทมีจำนวน 47 ล้านบาท
ซึ่งมีสาเหตุหลักมาจากอัตราที่เพิ่มขึ้นอย่างมากของรายได้ในการรับจ้างในปีดังกล่าวที่เพิ่มขึ้นร้อยละ
38
โดยเน้นไปที่งานก่อสร้างงานโครงสร้างซึ่งมีลักษณะที่ใช้เวลานานในการเก็บหนี้ส่งผลให้มีการเพิ่มขึ้นอย่างมากของลูกหนี้การค้าจำนวน
60 ล้านบาท
กลุ่มบริษัทได้มีการซื้อเครื่องจักรใหม่เพื่อเพิ่มประสิทธิภาพในการดำเนินงานโดยขายเครื่องจักรเดิมออกไป
ทำให้มีกระแสเงินสดจากกิจกรรมลงทุนจำนวน 27 ล้านบาท
นอกจากนี้กลุ่มบริษัทมีการชำระเงินกู้ระยะยาวระหว่างปีและใช้วงเงินเบิกเกินบัญชีและเงินกู้ยืมระยะสั้นจากสถาบันการเงินเป็นจำนวน
30 ล้านบาท ส่งผลให้มีกระแสเงินสดลดลง ณ สิ้นปี เป็นจำนวนเงินเท่ากับ 3 ล้านบาท

ในปี 2546 เนื่องจากกลุ่มบริษัทมีมูลค่าลูกหนี้การค้าลดลงระหว่างปี
เป็นผลทำให้มีเงินสดสุทธิได้มาจากการดำเนินงานเท่ากับ 48 ล้านบาท
ในส่วนของกิจกรรมการลงทุน กลุ่มบริษัทได้มีการใช้เงินสดสุทธิไปจำนวน 28 ล้านบาท
ซึ่งส่วนใหญ่เป็นการซื้อทรัพย์สินที่จำเป็นในการดำเนินงาน ได้แก่ สินทรัพย์ถาวร เช่น ที่ดิน
เครื่องจักร และ ยานพาหนะ และกิจกรรมการจัดหาเงินได้มีการใช้เงินสดสุทธิไปจำนวน 22
ล้านบาท ซึ่งเป็นการชำระคืนเงินเบิกเกินบัญชีและเงินกู้ระยะสั้นจากสถาบันการเงิน
และเงินกู้ระยะยาวที่ครบกำหนด รวมทั้งมีการจ่ายชำระหนี้สินตามสัญญาเช่าซื้อด้วย
ส่งผลให้กระแสเงินสด ณ สิ้นปี 2546 ลดลง 3 ล้านบาท

สำหรับปี 2547 กระแสเงินสดของบริษัทเพิ่มขึ้นจำนวน 0.69 ล้านบาท
เป็นกระแสเงินสดใช้ไปในกิจกรรมดำเนินงานจำนวน 20 ล้านบาท
ส่วนใหญ่เป็นการเพิ่มขึ้นของลูกหนี้การค้าในสัดส่วนที่มากกว่าเจ้าหนี้การค้า
ซึ่งเป็นผลมาจากราคาวัสดุก่อสร้างโดยเฉพาะอย่างยิ่งเหล็กที่ปรับตัวขึ้นอย่างมากในช่วงไตรมาสแรกของปี
2547 สำหรับกิจกรรมลงทุน บริษัทมีเงินสดสุทธิใช้ไปจำนวน 111 ล้านบาท
ล้วนแต่เป็นการจ่ายเงินสดในการซื้อเครื่องจักรใหม่
และมีเงินสดสุทธิได้มาจากกิจกรรมจัดหาเงินจำนวน 132 ล้านบาท
ซึ่งเป็นผลมาจากรับเงินสดจากการเพิ่มทุน 234 ล้านบาท

อัตราส่วนสภาพคล่อง

ณ สิ้นปี 2545 -2546 และวันที่ 31 ธันวาคม 2547 กลุ่มบริษัทมีอัตราส่วนสภาพคล่องเท่ากับ 0.72
เท่า 0.63 เท่าและ 1.47 เท่า ตามลำดับ โดยสาเหตุที่อัตราส่วนสภาพคล่อง ณ สิ้นปี 2546
ลดลงเป็นผลมาจากสินทรัพย์หมุนเวียนลดลงในสัดส่วนที่สูงกว่าหนี้สินหมุนเวียน
โดยมีองค์ประกอบสำคัญ คือ การลดลงอย่างมากของลูกหนี้การค้า ขณะเดียวกัน ณ สิ้นปี 2545 –
2546 กลุ่มบริษัทมีระยะเวลาการเก็บหนี้เฉลี่ยประมาณ 72 – 95 วัน และปี 2547 ประมาณ 68
วัน

ในด้านความสามารถในการชำระหนี้นั้น ณ สิ้นปี 2545 -2546 และวันที่ 31 ธันวาคม 2547
กลุ่มบริษัทมีอัตราส่วนความสามารถในการชำระดอกเบี้ยเท่ากับ 4.81 เท่า 5.11 เท่าและ 16.49
เท่า ตามลำดับ โดยมีดอกเบี้ยจ่ายเฉลี่ยสำหรับช่วงปี 2545 – 2547 ประมาณ 8 ล้านบาท

รายจ่ายลงทุน 

สรุปรายจ่ายด้านการลงทุนของกลุ่มบริษัท

  ---------------------------------- ------------ ------------ ------------
  รายจ่ายลงทุน (ล้านบาท)                ณ สิ้นปี 2545   ณ สิ้นปี 2546   ณ สิ้นปี 2547

  ที่ดิน                                -            28.62        2.79

  อาคารสำนักงาน                       0.06         2.45         2.17

  เครื่องจักรและอุปกรณ์                   49.69        67.13        35.40

  เฟอร์นิเจอร์และอุปกรณ์สำนักงาน           0.73         0.98         3.99

  ยานพาหนะ                           5.51         1.36         12.60

  สินทรัพย์ระหว่างการก่อสร้าง              -            5.26         34.82

  รวม                                55.99        105.80       91.77
  ---------------------------------- ------------ ------------ ------------

ณ สิ้นปี 2545 -2547 กลุ่มบริษัทมีรายจ่ายด้านการลงทุนในเครื่องจักรและอุปกรณ์เท่ากับ 56
ล้านบาท 106 ล้านบาทและ 92 ล้านบาท ซึ่งส่วนใหญ่เป็นเงินที่ได้มาจากการขายเครื่องจักรเก่า
หรือกู้จากสถาบันการเงินโดยผ่อนชำระระยะยาว หรือการเช่าซื้อ
โดยได้เครดิตระยะยาวจากผู้ขายเครื่องจักร นอกจากนี้ในปี 2546
บริษัทได้รับชำระหนี้โดยเป็นการโอนที่ดินซึ่งมีมูลค่าประมาณ 27 ล้านบาท จาก บริษัท เอส.ที.พี.
แอสเซท จำกัด ส่วนในปี 2547 ได้รับเงินจากการจำหน่ายหุ้น

แหล่งที่มาของเงินทุน

ในปี 2545 – 2546 หนี้สินที่มีภาระดอกเบี้ยของกลุ่มบริษัทคิดเป็นอัตราส่วนประมาณ 1 ใน 3
ของสินทรัพย์รวม หนี้สินส่วนที่เหลือส่วนใหญ่จะเป็นเจ้าหนี้การค้าและค่าใช้จ่ายค้างจ่าย
โดยรวมกันจะมีอัตราส่วนประมาณ 1 ใน 3 ของสินทรัพย์รวม ส่วนที่เหลืออีกประมาณ 1 ใน 3
จะเป็นส่วนของทุน
ในอดีตที่ผ่านมาแหล่งเงินทุนที่สำคัญของบริษัทที่ใช้ในการขยายงานและซื้อเครื่องจักร
คือการเพิ่มทุนจากผู้ถือหุ้นเดิม
และได้รับการสนับสนุนจากสถาบันการเงินในการให้กู้ระยะสั้นและระยะยาว ในทางกลับกันปี 2547
ส่วนทุนจะเป็น 2 ใน 3 ที่เหลือเป็นเจ้าหนี้การค้าและค่าใช้จ่ายค้างจ่าย

ณ สิ้นปี 2545 -2547 กลุ่มบริษัทมีหนี้สินที่มีภาระดอกเบี้ยรวมทั้งสิ้น 150 ล้านบาท 158 ล้านบาท
และ 35 ล้านบาท ตามลำดับ
ซึ่งประกอบด้วยเงินเบิกเกินบัญชีและเงินกู้ระยะสั้นและระยะยาวจากสถาบันการเงิน
โดยมีอัตราดอกเบี้ยระหว่างร้อยละ 6.50 ต่อปี สำหรับปี 2546 และ 2547 (ปี 2545:
อัตราดอกเบี้ยร้อยละ 7.00 – 8.00 ต่อปี) ซึ่งค้ำประกันโดยสินทรัพย์ของบริษัท บริษัทที่เกี่ยวข้อง
และกรรมการหรือผู้ถือหุ้นใหญ่

ความเหมาะสมของโครงสร้างเงินทุน

ตามงบดุลรวมของกลุ่มบริษัท ณ สิ้นปี 2545 -2547
พบว่ามีอัตราส่วนหนี้สินต่อส่วนของผู้ถือหุ้นของกลุ่มบริษัทเท่ากับ เท่า 2.7 เท่าและ 1.8 เท่า และ
0.72 เท่าตามลำดับ ซึ่งจัดได้ว่าอยู่ในระดับปกติตามลักษณะของประเภทธุรกิจ
สาเหตุที่อัตราส่วนหนี้สินต่อส่วนของผู้ถือหุ้นของกลุ่มบริษัทได้ปรับมาอยู่ในระดับที่ดีขึ้นในช่วง 3
ปีที่ผ่านมาเกิดจากผลดำเนินงานที่ดีขึ้นในแต่ละปี
รวมทั้งเป็นผลมาจากการเสนอขายหุ้นสามัญเพิ่มทุนในปี 2547 จำนวน 90
ล้านหุ้นให้แก่ผู้ถือหุ้นเดิมและเสนอขายประชาชนทั่วไป

1.2.3 ผลกระทบจากการออกใบสำคัญแสดงสิทธิที่จะมีต่อผู้ถือหุ้น (Price Dilution)

การเสนอขายใบสำคัญแสดงสิทธิให้แก่กรรมการและพนักงานของบริษัท จะไม่ก่อให้เกิดผลกระทบใด
ๆ ต่อผู้ถือหุ้นในขณะที่ออกและเสนอขาย
แต่จะก่อให้เกิดผลต่อกระทบผู้ถือหุ้นเมื่อได้มีการใช้สิทธิตามใบสำคัญแสดงสิทธิโดยจะก่อให้เกิดผลกระทบต่อราคาตลาดต่อหุ้น
(Price Dilution)

12.3 ค่าตอบแทนจากการสอบบัญชี

ณ วันที่ 31 ธันวาคม 2547 บริษัทและบริษัทย่อย จ่ายค่าตอบแทนการสอบบัญชี ดังต่อไปนี้

ค่าตอบแทนจากการสอบบัญชี

+-------------------------------+-------------------------+------------+
| ชื่อบริษัทผู้จ่าย                    | ชื่อผู้สอบบัญชี               | ค่าสอบบัญชี   |
+-------------------------------+-------------------------+------------+
| บริษัท ซีฟโก้ จำกัด (มหาชน)        | นางสุวิมล กฤตยาเกียรณ์      | 880,000    |
|                               |                         |            |
| บริษัท ซีฟโก้ คอนสตรัคชั่น จำกัด      | นางสุวิมล กฤตยาเกียรณ์      | 60,000     |
|                               |                         |            |
| บริษัท ซีฟโก้ และบริษัท ประยูรชัย     | นางสุวิมล กฤตยาเกียรณ์      | 60,000     |
| (1984)                        |                         |            |
|                               |                         |            |
| ร่วมค้า                         |                         |            |
+-------------------------------+-------------------------+------------+
| รวม                           |                         | 1,000,000  |
+-------------------------------+-------------------------+------------+

ค่าบริการอื่น

+------------------------+-------------+---------+---------+---------+
| ชื่อบริษัทผู้จ่าย             | ประเภทของ   | ผ       | ค่าตอบแท |         |
|                        |             | ู้ให้บริการ | นของงาน |         |
|                        |             |         | บริการอื่น |         |
+------------------------+-------------+---------+---------+---------+
|                        | งานบริการอื่น  |         | ส่วนที่จ่าย | ส่ว      |
|                        |             |         | ไปในระห | นที่จะต้อง |
|                        |             |         | ว่างปีบัญชี |         |
|                        |             |         |         | จ่าย     |
|                        |             |         |         | ในอนาคต |
+------------------------+-------------+---------+---------+---------+
| บริษัท ซีฟโก้ จำกัด (มหาชน) | ค่าสอบทาน    | สำน     | 310,000 | -       |
|                        | ไตรมาส ปี    | ักงานสอบ |         |         |
| บริษัท ซีฟโก้ คอนสตรัคชั่น    | 2546        |         | 30,000  | -       |
| จำกัด                   |             | บัญชี     |         |         |
|                        | ค่าสอบทาน    | ดีไอเอ   | 30,000  | -       |
| บริษัท ซีฟโก้ และบริษัท      | ไตรมาส ปี    |         |         |         |
| ประยูรชัย (1984)         | 2546        | สำน     |         |         |
|                        |             | ักงานสอบ |         |         |
| ร่วมค้า                  | ค่าสอบทาน    |         |         |         |
|                        | ไตรมาส ปี    | บัญชี     |         |         |
|                        | 2546        | ดีไอเอ   |         |         |
|                        |             |         |         |         |
|                        |             | สำน     |         |         |
|                        |             | ักงานสอบ |         |         |
|                        |             |         |         |         |
|                        |             | บัญชี     |         |         |
|                        |             | ดีไอเอ   |         |         |
+------------------------+-------------+---------+---------+---------+
| รวม                    |             |         | 370,000 | -       |
+------------------------+-------------+---------+---------+---------+